Sioned Wiliam

Cynhyrchydd comedi, gweithredwr darlledu ac awdur o Gymru yw Sioned Wiliam (ganwyd 14 Mehefin 1961). Mae hi wedi bod yn gynhyrchydd rhaglenni comedi, yn bennaeth rhaglenni comedi i ITV, comisiynydd comedi ar gyfer BBC Radio 4 a phrif weithredwr dros dro yn S4C. 

Bywyd cynnar ac addysg
Fe'i ganwyd yng Nghaerfyrddin, yn ferch i'r awdur Urien Wiliam. Fe'i magwyd yn Y Barri ac aeth i Ysgol Gyfun Rhydfelen, cyn astudio drama ym Mhrifysgol Aberystwyth ac yna yng Ngholeg yr Iesu, Rhydychen."2012 Media Conference: Scriptwriting Inside Track" , St Hilda's College, Oxford, 27 Hydref 2012 Yn ystod ei hamser ym Mhrifysgol Rhydychen, cychwynodd berfformio yn yr Oxford Revue, yn gweithio gyda Rebecca Front a Armando Iannucci, ymysg eraill.Abbie Wrightwick "Award-winning Welsh TV producer Sioned Wiliam launches new novel", Wales Online, 16 November 2013 Gyda Front, roedd yn rhan o'r ddeuawd comedi a cherddoriaeth, y Bobo Girls; perfformiodd y ddau yng Ngŵyl Frinj Caeredin yn 1989David Belcher "Unique talent in every guise", The Hrald (Glasdgow), 16 August 1997 ac mewn cyfres radio, Girls Will Be Girls, a redodd am ddwy gyfres yn 1989 ac 1991."Girls Will Be Girls" , Radio Listings website

Gyrfa
Yn 1985, bu'n cyflwyno un cyfres o raglen gylchgrawn i fenywod Dwy Cyn Dau, ar S4C.

Aeth ymlaen i weithio fel cynhyrchydd rhaglenni comedi i’r prif rwydweithiau teledu. Fe’i henwebwyd am wobr BAFTA Lloegr dair gwaith fel cynhyrchydd ac enillodd y British Comedy Award a’r Rhosyn Efydd ym Montreux am Big Train ym 1999.

Rhwng 1999 a 2006 roedd yn Bennaeth Comedi Rhwydwaith ITV, gan gomisiynu nifer fawr o ffilmiau a chyfresi comedi gan gynnwys Harry Hill’s Sketch Show a Cold Feet.

Cyhoeddwyd ei nofel gyntaf, Dal i Fynd yn 2013.  Dilynodd Chwynnu yn 2015. Ailymwelir â chymeriadau Dal i Fynd yn ei thrydedd nofel, Cicio'r Bar, ond mae'r gyfrol yn sefyll ar ei phen ei hun.  Cyhoeddwyd y nofelau i gyd gan Y Lolfa.

Fe'i penodwyd yn Bennaeth Comedi Radio 4 yn 2015 a gadawodd y swydd yn 2022.

Roedd hi'n brif weithredwr dros dro S4C rhwng Mawrth 2024 a Ionawr 2025.

Bywyd personol
Mae'n briod â Ian Brown, sgriptiwr comedi ac mae ganddynt fab.

Mae ei brawd, Steffan Wiliam, yn byw ac yn gynghorydd Plaid Cymru yn y Barri.https://www.valeofglamorgan.gov.uk/en/our_council/Council-Structure/councillors/Wiliam-Steffan.aspx

Cyfeiriadau

Categori:Genedigaethau 1961
Categori:Cynhyrchwyr teledu o Gymru
Categori:Cynhyrchwyr radio o Gymru
Categori:Llenorion Cymraeg
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Prosiect WiciLlên